27-сабақ

Маған жұмыс керек

Бүгін біз жұмысқа тұру туралы айтамыз, үйренеміз.

**1-тапсырма. Жаңа сөздермен танысайық**

|  |
| --- |
|  |
| жұмыс күндері  |
| жұмыс уақыты  |
| түскі үзіліс |
| түйіндеме |
| жұмыс іздеу |
| жұмысқа тұру  |

**2-тапсырма. Тыңдаңыз және қайталаңыз.**

Дүйсенбіден жұмаға дейін жұмыс күндері

Жұмыс уақыты сағат 9-дан 6-ға дейін

Түскі үзіліс сағат 1-ден 2-ге дейін

Түйіндемемді поштамен жібердім

Сіз жұмыс іздеп жүрсіз бе?

Қыркүйек айында жұмысқа тұрдым

**3-тапсырма. Сәйкестендірейік.**

|  |  |
| --- | --- |
|  |  |
| резюме.jpg | жұмыс күндері  |
| жумыс кундеры.png | жұмыс уақыты  |
| жумыс издеу.jpg | түскі үзіліс |
| тускы узылыс.jpg | түйіндеме |
| жумыска туру.jpg | жұмыс іздеу |
| жумыс уакыты.jpg | жұмысқа тұру  |

 **Грамматика**

 **Бұйрық рай**

|  |  |  |  |
| --- | --- | --- | --- |
| Сөз табы  | Қосымшалар | Сұрақ | Мысал  |
| Етістік (мен) | **-айын/-ейін;** | **-йын/-йін;** | Не істейін? | Жаз+айынІзде+йін |
| Етістік (біз) | **-айық/-ейік;**  | **-йық/-йік;** | Не істейік? | Тұр+айықБер+ейік |

Мен жұмыс іздейін.

Біз жұмыс іздейік.

**4-тапсырма. Тыңдайық.**

* Әсел, сәлем!
* Сәлем, Елдос! Қалайсың?
* Жақсы, өзің қалайсың?
* Жақсы, рақмет! Не жаңалық?
* Мен жұмыс іздеп жүрмін.
* Солай ма? Сенің мамандығың қандай?
* Мен есепшімін. Жұмысқа тұрғым келеді.
* Түйіндемең бар ма?
* Иә, бар.
* Мен «Шар» құрылыс компаниясында жұмыс істеймін. Саған көмектесейін.
* Көп рақмет! Кім болып істейсің?
* Заңгермін, маған түйіндемеңді жіберші.
* Саған поштамен жіберейін.
* Жақсы, мен қарайын, содан кейін саған хабарласамын!
* Көп рақмет, келістік!

**5-тапсырма. Диалог бойынша берілген сұрақтарға жауап беріңіз.**

|  |
| --- |
| Әсел жұмыс істей ме? |
| Оның мамандығы қандай? |
| Елдос қайда жұмыс істейді? |
| Кім болып істейді? |
| Әсел Елдосқа поштамен не жібереді? |

**6-тапсырма. Тыңдайық.**

Елдос: Алло, Әсел, сәлем! Менің саған жақсы жаңалығым бар!

Әсел: Қайырлы күн, досым, қандай?

Елдос: Біздің компаниямызға есепші керек екен. Бүгін сағат 3-те бізге кел.

Әсел: Тамаша! Қайда келейін?

Елдос: Біздің кеңсеміз Достық даңғылында орналасқан. Сонда кел. Мекенжайды жазып жіберейін.

Әсел: Жақсы, түйіндемемді алып келемін.

Елдос: Көріскенше!

Әсел: Көріскенше!

**7-тапсырма. Аудиожазбаны мұқият тыңдап, көп нүктенің орнына тиісті қосымшаны қойып шығыңыз.**

Мен түйіндемемді жібер...

Біз саған көмектес...

Мен саған мекенжайды жаз...

Біз түскі үзіліске бірге бар...

Біз жұмыс ізде...

Мен түйіндемені жаз...

**8-тапсырма. Тыңдаңыз.**

Әсел: Қайырлы күн! Мен жұмыс іздеп жүр едім. Есімім Әсел болады.

Жұмыс беруші: Қайырлы күн, иә, мархабат, отырыңыз, есімім Ардақ Ақанұлы!

Әсел:Танысқаныма қуаныштымын, Ардақ Ақанұлы!

Жұмыс беруші: Рақмет, мен де! Түйіндемеңізді беріңізші, қарайын.

Әсел:Мінеки.

Жұмыс беруші: Әсел, бізге сіз сияқты тәжірибелі есепші керек, құжаттарыңызды тапсыруыңызға болады.

Әсел:Жұмыс күндері мен жұмыс уақытын айтыңызшы.

Жұмыс беруші: дүйсенбіден жұмаға дейін жұмыс күндері, сенбі, жексенбі демалыс күндері. Жұмыс сағат 9-да басталып, сағат 6-да аяқталады. Түскі үзіліс сағат 1-ден 2-ге дейін.

Әсел: Жақсы, жалақым қанша болады?

Жұмыс беруші: Жалақыңыз 480 мың теңге, жылдың соңында және мерекелерде сыйақы береміз.

Әсел: Көп рақмет! Ендеше мен құжаттарымды тапсырайын!

Жұмыс беруші: Компаниямызға қош келдіңіз! Сәттілік!

Әсел: Көп рақмет!

**9-тапсырма. Тыңдайық.**

* Қалайсың, Әсел?
* Жақсы, рақмет!
* Қалай өтті?
* Жақсы өтті, мені жұмысқа алды!
* Әрине, сен тәжірибелі мамансың ғой! Қуаныштымын!
* Саған көп рақмет! Мен кадр бөліміне барайын, құжаттарымды тапсырайын.
* Жүр, мен саған көрсетейін! Содан кейін түскі үзілісте шай ішейік!
* Кеттік!

**10-тапсырма. Сұрақтарға жауап беріңіз.**

|  |
| --- |
| Әсел жұмысқа тұрды ма? |
| Ол кім болып тұрды? |
| Жұмыс берушінің аты-жөні кім? |
| Әсел қандай маман? |
| Әселге кім көмектесті? |

**11-тапсырма. Берілген сөйлемдерді дауыстап айтып, жаттығыңыздар.**

Жұмыс күндері: дүйсенбіден жұмаға дейін

Демалыс күндері: сенбі, жексенбі

Түскі үзіліс: сағат 1-ден 2-ге дейін

Жұмыс күні сағат 9-дан 6-ға дейін

Мұғалім: Достар сіздер өз жұмысыңыздың уақытын айтып, жаттығыңыздар!